যোগীন্দার যশবন্ত সিং

যোগীন্দার যশবন্ত সিং (জন্মঃ ১৭ সেপ্টেম্বর ১৯৪৫) ভারতীয় সেনাবাহিনীর একজন জেনারেল ছিলেন যিনি ২০০৪ সালের নভেম্বর ২৭ তারিখে সেনাবাহিনী প্রধানের দায়িত্ব পান এবং ২০০৫ সালের ৩১ জানুয়ারী তিনি উক্ত কার্যালয়ে বসেন। ২০০৭ সালের ৩০ সেপ্টেম্বর যশবন্ত সেনাপ্রধানের দায়িত্ব থেকে অব্যাহতি পান। একজন শিখ হিসেবে যশবন্তই প্রথম যিনি ভারতীয় সেনাবাহিনীর সর্বোচ্চ পদে আসীন হতে সক্ষম হয়েছিলেন। ২০০৮ সালের জানুয়ারীতে যশবন্ত অরুণাচল প্রদেশের গভর্নর হিসেবে নিযুক্ত হন।

সেনা জীবন
১৯৬১ সালের জানুয়ারী মাসে যশবন্ত 'ন্যাশনাল ডিফেন্স একাডেমী'তে যোগদান করেন ২৫তম ব্যাচে। ১৯৬২ সালের চীন-ভারত যুদ্ধচলাকালীন যশবন্ত ক্যাডেটই ছিলেন। ন্যাশনাল ডিফেন্স একাডেমীর তৎকালীন উপ-প্রধান ব্রিগেডিয়ার হোশিয়ার সিংকে ৪র্থ ডিভিশনের অধীনে একটি ব্রিগেডের কমান্ডার হিসেবে বদলী করা হয় এবং হোশিয়ার যুদ্ধে নিহত হন।

চীন-ভারত যুদ্ধের ভয়াবহতা এবং সৈন্য-অফিসারের ঘাটতি থাকায় বহু ক্যাডেটকে রাতারাতি কমিশন দেওয়া হয় ১৯৬৫ সাল পর্যন্ত, যশবন্ত ১৯৬৪ সালের ২ আগস্ট কমিশন লাভ করেন নবম মারাঠা লাইট ইনফ্যান্ট্রি রেজিমেন্টে।

তথ্যসূত্র

বিষয়শ্রেণী:ভারতীয় জেনারেল
বিষয়শ্রেণী:পাঞ্জাবি ব্যক্তি
বিষয়শ্রেণী:১৯৪৫-এ জন্ম
বিষয়শ্রেণী:জীবিত ব্যক্তি
বিষয়শ্রেণী:সেনাবাহিনী প্রধান (ভারত)
বিষয়শ্রেণী:শিখ যোদ্ধা
বিষয়শ্রেণী:ভারতীয় শিখ
বিষয়শ্রেণী:পাঞ্জাব, ভারতের সামরিক ব্যক্তি
বিষয়শ্রেণী:পরম বিশিষ্ট সেবা পদক প্রাপক
বিষয়শ্রেণী:অতি বিশিষ্ট সেবা পদক প্রাপক
বিষয়শ্রেণী:পাঞ্জাবের ভারতীয় জনতা পার্টির রাজনীতিবিদ